KOMMISSIONEN FOR DE EUROPÆISKE FÆLLESSKABER 
Bruxelles, den 20.03.1996 
KOM(%) 94 endelig udg. 
• '"A 
* "* ' 
i j 
• ' ' i 
•i "J. 
i 
* • .i, _ 
• '•"•* *_ 
,b> 
' \J\ 
:'<* I BERETNING FRA KOMMISSIONEN TIL RÅDET 
om de erfaringer, der er gjort i medlemsstaterne 
i forbindelse med anvendelsen af en række bestemmelser, der er nærmere fastsat 
i artikel 50 i Rådets direktiv 83/349/EØF, om konsoliderede regnskaber 

I. Indledning og baggrund 
I henhold til artikel 50 i Rådets syvende direktiv af 13. juni 1983 (83/349/EØF, 
EFT nr. L 193 af 18. juli 1983), om konsoliderede regnskaber skal-Kommissionen 
aflægge beretning til Rådet om de erfaringer, der er gjort i medlemsstaterne med 
anvendelsen af en række bestemmelser, der er fastsat i artikel 50. Rådet 
gennemgår de omhandlede bestemmelser på grundlag af de indvundne erfaringer, 
målsætningerne for dette direktiv samt den økonomiske og monetære situation og 
ændrer dem om nødvendigt. Medlemsstaterne Østrig, Finland og Sverige er ikke 
omfattet af denne beretning, fordi de enten ikke har gennemført de omtalte 
bestemmelser i deres nationale lovgivning eller endnu ikke har tilstrækkelig 
erfaring med dem). 
Artikel 50 i det syvende direktiv 
1. "Rådet vil på forslag af Kommissionen fem år efter den i artikel 49, stk. 2, 
anførte dato gennemgå og eventuelt ændre artikel 1, stk. 1, litra d), andet afsnit, 
artikel 4, stk. 2, artikel 5 og 6, artikel 7, stk. 1, samt artikel 12, 43 og 44, på 
grundlag af erfaringerne med anvendelsen af dette direktiv, af målsætningerne for 
dette direktiv og af den økonomiske og monetære situation til den tid. 
2. Stk. 1 berører ikke artikel 53, stk. 2, i direktiv 78/660/EØF". 
De omhandlede bestemmelser omfatter 
artikel 1, stk. 1, litra d), andet afsnit (aftale mellem selskabsdeltagere om over­
dragelse af stemmerettigheder, som kan resultere i en pligt til at udarbejde et 
konsolideret regnskab) 
artikel 4, stk. 2 (fritagelse for pligten til at udarbejde konsoliderede regnskaber, 
når modervirksomheden ikke er organiseret i bestemte selskabsformer) 
artikel 5 (fritagelse for finansielle holdingselskaber for pligten til at udarbejde 
konsoliderede regnskaber) 
artikel 6 (fritagelse for pligten til at udarbejde konsoliderede regnskaber for SMV 
artikel 7, stk. 1 (fritagelse for mellemliggende koncerner (Zwischenkonzerne)) 
artikel 12, (fritagelse for horisontale koncerner) 
artikel 43 (fritagelse for datterselskaber for forpligtelserne i det fjerde direktiv) 
artikel 44 (fritagelse for moderselskabet for forpligtelserne i det fjerde direktiv). 
Ifølge artikel 50 skal Rådets gennemgang finde sted fem år efter, at virksomhederne har 
anvendt bestemmelserne for første gang. Bestemmelserne i det syvende direktiv skal ifølge 
artikel 49, stk. 2, første gang finde anvendelse på konsoliderede regnskaber for det 
L 
regnskabsår, som begynder 1. januar 1990 eller i løbet af 1990. Anvendelse første gang af 
bestemmelserne i det syvende direktiv blev foreskrevet i: 
Belgien: for det regnskabsår, der begynder efter den 31.12.1990 
Danmark: for det regnskabsår, der begynder den 1.4.1991 eller derefter 
Tyskland: for det regnskabsår, der begynder efter den 31.12.1989 
Grækenland: for det regnskabsår, der begynder den 1.7.1990 eller derefter 
Spanien: for det regnskabsår, der begynder den 31.12.1991 eller derefter 
Frankrig: for det regnskabsår, der begynder efter den 31.12.1985 (børsnoterede 
selskaber) eller den 31.12.1989 (ikke-børsnoterede selskaber) 
Irland: for det regnskabsår, der begynder den 1.9.1992 eller derefter 
Italien: for det regnskabsår, der begynder 1.1.1994 eller derefter 
Luxembourg: for det regnskabsår, der begynder 1.1.1990 eller derefter 
Nederlandene: for det regnskabsår, der begynder 1.1.1990 eller derefter 
Portugal : for det regnskabsår, der begynder 1.1.1991 eller derefter 
Det Forenede Kongerige: for det regnskabsår, der begynder 23.12.1989 eller 
derefter. 
Kommissionen opfordrede ved skrivelse af 4. august 1994 medlemsstaterne til at 
underrette den om de erfaringer, der er gjort med anvendelsen af de omhandlede 
bestemmelser. Kontaktudvalget for Direktiver vedrørende Regnskabsaflæggelse drøftede 
på sit møde den 6. og 7. december 1994 de erfaringer, medlemsstaterne havde gjort med 
anvendelsen af de omhandlede bestemmelser. 
H. Nærmere beskrivelse af de omhandlede bestemmelser i det syvende direktiv 
og resultatet af drøftelserne 
Artikel 1, stk. 1, litra d), andet afsnit 
Ifølge denne bestemmelse skal et moderselskab udarbejde et konsolideret regn­
skab, når det i medfør af en aftale med andre selskabsdeltagere i et bestemt 
datterselskab selv råder over flertallet af selskabsdeltagernes stemmerettigheder i 
denne virksomhed. Medlemsstaterne kan fastsætte nærmere bestemmelser om 
denne aftales form og indhold (medlemsstatens valgmulighed). 
Bemærkninger 
s 
Som eneste medlemsstat har Frankrig gjort brug af denne mulighed. I Frankrig må 
en sådan aftale ikke være rettet mod virksomhedens interesser. 
Der er ikke problemer med denne bestemmelse i nogen medlemsstater. 
Artikel 4, stk. 2 
Principielt foreligger der en forpligtelse til at udarbejde konsoliderede regnskaber, 
når der i koncernen i det mindst findes én virksomhed, der er et kapitalselskab. 
Ifølge ovennævnte bestemmelse har medlemsstaterne dog mulighed for at undtage 
fra pligten til at. udarbejde konsoliderede regnskaber, når modervirksomheden ikke 
er organiseret som et selskab med aktie- eller andelskapital. 
Bemærkninger 
Denne mulighed blev i fuldt omfang udnyttet af Grækenland, Irland, Italien, 
Luxembourg, Nederlandene, Portugal og Det Forenede Kongerige. 
Ud over selskaber med aktie- eller andelskapital er virksomheder i Frankrig ikke 
fritaget, når de er et "société commerciale". Uafhængigt af selskabsformen er 
meget store virksomheder (omsætning 250 mio. DEM, balancesum 125 mio. 
DEM, 5 000 arbejdstagere) i Tyskland under alle omstændigheder forpligtet til at 
udarbejde konsoliderede regnskaber. I Belgien, Danmark og Spanien har man ikke 
benyttet denne mulighed. 
Der er ikke i nogen medlemsstater problemer med ovennævnte bestemmelse. 
Artikel 5 
Denne (omfattende) artikel giver medlemsstaterne mulighed for at fritage 
finansielle holdingselskaber for forpligtelsen, når de opfylder bestemte betingelser 
(feks. ikke griber ind i ledelsen af datterselskaber, ikke har udøvet den til 
kapitalinteresserne knyttede stemmeret). 
Bemærkninger 
Denne mulighed er kun blevet benyttet af Luxembourg og Grækenland. 
Der har ikke i nogen medlemsstater været problemer med ovennævnte artikel. 
Artikel 6 
Denne artikel giver medlemsstaterne mulighed for at indrømme undtagelse fra 
pligten, hvis virksomhederne ikke overskrider de numeriske grænser for to af de 
tre kriterier, der er anført i artikel 27 i direktiv 78/660/EØF (mellemstore 
virksomheder). Inden for en nærmere fastsat frist kan de numeriske grænser i 
artikel 27 derimod overskrides (artikel 6, stk. 5). 
U 
Bemærkninger 
Alle medlemsstaterne har benyttet denne mulighed. Bortset fra Danmark, Irland, 
Nederlandene, Portugal og Det Forenede Kongerige tillader alle medlemsstater 
den tidsmæssige begrænsede overskridelse af de numeriske grænser i artikel 6, 
stk. 5. I Nederlandene indrømmes der kun fritagelse for virksomheder, som ikke 
overskrider to af de tre udtrykte numeriske grænser i artikel 11 i direktiv 
78/660/EØF (små virksomheder). 
Der har ikke i nogen medlemsstater været problemer med ovennævnte artikel. 
Artikel 7. stk. 1 
Ifølge dette stykke indrømmes der under bestemte betingelser fritagelse for 
moderselskaber, som samtidig er datterselskaber (de såkaldte mellemliggende 
koncerner (Zwischenkonzerne)) for pligten til at udarbejde konsoliderede 
regnskaber, når moderselskabet 
i princippet ejer samtlige kapitalandele i den undtagne virksomhed, eller 
besidder mindst 90% af den undtagne virksomheds kapitalandele, og de 
øvrige selskabsdeltagere har godkendt undtagelsen. 
(Stadig stk. 1): Såfremt en medlemsstats lovgivning på tidspunktet for dette 
direktivs vedtagelse foreskriver konsolidering i dette tilfælde, kan denne 
medlemsstat undlade at anvende denne bestemmelse indtil udløbet af en frist på ti 
år fra 1990. 
Bemærkninger 
Der er ikke i nogen medlemsstater problemer med ovennævnte forskrift. Ingen af 
medlemsstaterne har benyttet muligheden for at udskyde fristen med ti år. 
Artikel 12 
Denne artikel giver medlemsstaterne mulighed for at pålægge en virksomhed pligt 
til at udarbejde et konsolideret regnskab, når 
a) dette moderselskab og en eller flere andre virksomheder, der ikke indgår i 
en koncernforbindelse, er underlagt en fælles ledelse i medfør af en aftale 
med denne virksomhed eller i medfør af vedtægtsbestemmelser for disse 
virksomheder 
eller 
b) administrations-, ledelses- eller tilsynsorganerne i dette moderselskab og i 
en eller flere andre virksomheder, mellem hvilke der ikke består nogen 
s 
koncernforbindelse, for flertallets vedkommende består af de samme 
personer. 
Der er tale om en horisontal koncern. 
Bemærkninger 
Kun Belgien, Grækenland og Nederlandene har udnyttet denne mulighed. I Italien 
er der i et sådant tilfælde pligt til at udarbejde konsoliderede regnskaber, når det 
drejer sig om banker. I Frankrig foreskrives i sådanne tilfælde forpligtelse inden for 
forsikringsområdet. Ifølge den belgiske delegation kan der opstå problemer, hvis 
der ved siden af konsolidering på horisontalt niveau er tale om konsolidering på 
vertikalt niveau. 
Der har ikke i nogen medlemsstater været problemer med ovennævnte artikel. 
Artikel 43 
Denne artikel giver medlemsstaterne mulighed for ikke at anvende bestemmelserne 
i direktiv 78/660/EØF (direktivet om årsregnskaber) vedrørende indhold, revision 
samt offentliggørelse af årsregnskaberne på datterselskaber, der henhører under 
deres lovgivning, hvis moderselskabet henhører under lovgivningen i en 
medlemsstat og opfylder forskellige betingelser, der er anført i artiklen. Navnlig 
skal datterselskabet indgå i det konsoliderede regnskab, og modervirksomheden 
skal stille sig som garant for dattervirksomhedens forpligtelser. 
Bemærkninger 
Kun Irland, Luxembourg og Nederlandene har gjort brug af denne mulighed. Der 
har ikke i nogen af medlemsstaterne været problemer med ovennævnte artikel. 
Artikel 44 
Denne artikel giver medlemsstaterne mulighed for ikke at anvende bestemmelserne 
i direktiv 78/660/EØF om revision og offentliggørelse af resultatopgørelsen, 
såfremt en række betingelser er opfyldt. Navnlig skal moderselskabets eget 
regnskab indgå i det konsoliderede regnskab, som selskabet udarbejder. 
Bemærkninger 
Denne bestemmelse om fritagelse kan anvendes i Irland, Luxembourg, 
Nederlandene og Det Forenede Kongerige. 
Der har ikke i nogen af medlemsstaterne været problemer med ovennævnte artikel. 
c 
ED. Konklusion 
Forhandlingerne om vedtagelsen af direktiv 83/349/EØF kunne dengang kun 
afsluttes med et vellykket resultat, fordi Rådet forpligtede sig til efter fem års 
forløb at gennemgå de valgmuligheder, der er fastsat i artikel 50, og eventuelt 
ændre dem. Man frygtede nemlig, at disse valgmuligheder ville resultere i en 
væsentlig begrænsning af direktivets målsætninger, især hvad angår de 
konsoliderede regnskabers ensartethed og sammenlignelighed, og dermed resultere 
i problemer i praksis. 
Ifølge Kommissionens opfattelse har disse bekymringer ikke manifesteret sig i 
praksis. 
Kommissionen har i nært samarbejde med medlemsstaterne undersøgt udnyttelsen 
eller den manglende udnyttelse af disse valgmuligheder i de enkelte medlemsstater. 
Den er kommet til den konklusion, at de ikke har givet anledning til problemer i 
nogen medlemsstat. Der er navnlig ikke tegn på, at disse valgmuligheder for 
medlemsstaterne har haft indvirkninger på ensartetheden og sammenligneligheden 
af de konsoliderede regnskaber. 
Kommissionen foreslår derfor Rådet, at man ser bort fra en ændring af de omtalte 
bestemmelser i artikel 50 i direktiv 83/349/EØF. 
3 

ISSN 0254-1459 
KOM(96) 94 endelig udg. 
DOKUMENTER 
DA 09 
Katalognummer : CB-CO-96-098-DA-C 
ISBN 92-78-01288-2 
Kontoret for De Europæiske Fællesskabers Officielle Publikationer 
L-2985 Luxembourg